Metropolisie ondersoek aanranding op afgetrede dosent | Maroela Media
Metropolisie ondersoek aanranding op afgetrede dosent
Die Tshwane-metropolisie stel ondersoek in na van sy lede wat na bewering verlede week prof. André Thomashausen, 'n afgetrede Unisa-dosent, aangerand, beledig en wederregtelik in hegtenis geneem het.
Awie Erasmus, raadslid van die VF Plus, het gesê sy party verwelkom die ondersoek. Thomashausen is in Irene, Centurion glo deur metropolisielede van die pad afgetrek ná 'n aand uit saam met twee Duitse vriende. "Klagtes van aanranding, crimen injuria en intimidasie teen prof. Thomashausen is intussen in 'n landdroshof in Pretoria teruggetrek," het Erasmus verduidelik.
"Hierdie is die tweede voorval in 'n paar maande waarin die Tshwane-metropolisie betrokke is. 'n Video wat op sosiale media versprei is, wys hoe Kymie du Toit gedurende Desember verlede jaar in Pretoria uit haar motor geruk en hardhandig hanteer is. Die optrede volg glo nadat Du Toit geweier het om uit haar voertuig te klim toe 'n lid van die Tshwane-metropolisie haar van die pad probeer druk terwyl sy na 'n veilige plek probeer ry het."
Erasmus het gesê hierdie beweerde "brutaliteit van die Tshwane-metropolisie" word ten sterkste veroordeel. "Sulke gedrag deur metropolisielede is onaanvaarbaar. Die keuring en opleiding van wetstoepassers in Suid-Afrika moet dringend onder die vergrootglas geplaas word om voorvalle soos hierdie te verhoed. Die VF Plus wag op die uitslag van die ondersoek waarna verdere optrede deur die party oorweeg sal word."
Drie vas oor ARV's in die Vrystaat
Groot soektog ná boer dood gevind is
Dit is net arogansie, hierdie voorvalle moet ernstig gestraf word om 'n voorbeeld te stel, Die publiek raak bang vir die mense wat veronderstel is om hulle te beskerm
Tshwane Metro beamptes is grootste rassiste wat jy kry. Hy sal seker 'n verhoging kry vir werk knap gedaan. Regtig swak aanstellings wat deesdae by ALLE Metro Polisie kantore gedoen word. Hoop die meneertjie sien sy alie, en word afgedank en aangekla vir sy rassistiese uitlatings, maar o ja ek het vergeet, net as jy wit is is jy 'n rasis…..
Hierdie vieslike gedrag van sommige van die Metro lede gee hulle n slegte naam. Probleem is dat daar wel goeie lede is wat hul werk met n passie doen maar nou onder dieselfde kam geskeer word as die boewe wat uniforms drae. Alles kan blameer word op verkeerde aanstellings en dat die keuringsmetode ernstig aangespreek moet word. Maar begin heelbo en spoedig sal die swak skakels uitgewys word.